**कार्यालय परिसर की सुरक्षा एवं रख-रखाव के लिए संविदा**

हमारे कार्यालय परिसर के लिए चौबीसों घंटे सुरक्षा तथा रख-रखाव सेवा प्रदान करने के लिए अनुभवी एवं सक्षम एजेंसियों/ ठेकेदारों से प्रतिस्पर्धी दरें आमंत्रित की जाती हैं। कार्यालय ब्लॉक सं. 1 व 2, प्रथम तल, तिरुपुर रेगुलेटेड मार्केट कॉम्प्लेक्स, पल्लडम रोड, तिरुपुर- 641604 में स्थित है। उसका कार्पेट क्षेत्र फल 4100 वर्गफुट है।

**न्यूनतम पात्रता मानदंड**

1. ठेकेदार एकल स्वामित्व-आधारित प्रतिष्ठान, भागीदारी प्रतिष्ठान अथवा कंपनी हो सकती है, जो यथास्थिति, फर्मों/ कंपनियों के रजिस्ट्रार के पास पंजीकृत हो।
2. एजेंसी पिछले पाँच वर्ष से अस्तित्व में हो।
3. एजेंसी ने किसी अखिल भारतीय वित्तीय संस्था/ सार्वजनिक क्षेत्र के बैंक/ सार्वजनिक क्षेत्र के उपक्रम/ केन्द्र/ राज्य सरकार के स्वामित्व वाली /बहु-राष्ट्रीय कंपनी (एमएनसी) / निजी क्षेत्र के बड़े कॉर्पोरेट के लिए इसी तरह का कार्य किया हो।
4. एजेंसी आय-कर निर्धारिती हो, जिसने निर्धारण वर्ष 2014-15 तक, पिछले तीन निर्धारण-वर्षों के लिए, आय-कर विवरणी जमा की हो।
5. नियोजन के निबंधन व शर्तों के संबंध में मजदूरी संदाय अधिनियम, 1936 तथा ठेका श्रम (विनियमन और उत्सादन) अधिनियम 1970 अथवा इस संविदा की अवधि में प्रचलित किसी अन्य कानून के अंतर्गत दावे के लिए जो भी दायित्व होगा, उसके लिए एजेंसी जिम्मेदार होगी।

**कार्य का दायरा**

 ब्लॉक सं. 1 व 2, प्रथम तल, तिरुपुर रेगुलेटेड मार्केट कॉम्प्लेक्स, पल्लडम रोड, तिरुपुर- 641604 (या किसी भी अन्य परिसर जहां सिडबी तिरूपुर शाखा संचालित कर सकते हैं) स्थित हमारे कार्यालय परिसर में चौबीसो घंटे सुरक्षा प्रदान करने और रख-रखाव की सेवा प्रदान करने की श्रेणी में आनेवाले कार्य के दायरे में चौबीसों घंटे एक सुरक्षा गार्ड तथा दो ऑफिस बॉय (पूर्णकालिक) और साफ सफाई और रखरखाव के काम के लिए एक (अंशकालिक) व्यक्ति जैसे कार्मिकों की आवश्यकता भी शामिल है। दो ऑफिस बॉय और एक सफाई/रखरखाव व्यक्ति के लिए परक्राम्य लिखत अधिनियम 1881 के तहत तमिलनाडु सरकार द्वारा घोषित सार्वजनिक अवकाश को छोडकर सामान्य कार्य दिवसों का समय 8 घंटे/ प्रति दिन रहेगा।

***रख-रखाव संबंधी कार्य का स्वरूप***

|  |  |  |
| --- | --- | --- |
| **क्रम सं.** | **निष्पादित किए जानेवाले कार्य का स्वरूप** | **आवृत्ति** |
| 1 | पूरे फ्लोर एरिया की स्वीपिंग और मॉपिंग। इसमें पैसेज और लॉबी भी शामिल हैं। | हर दिन |
| 2 | सभी फर्नीचर मदों तथा इलेक्ट्रॉनिक उपकरणों व शीशे की सतहों की सफाई | हर दिन |
| 3 | शौचालयों की सफाई | हर दिन |
| 4 | डस्टिंग/डोर मैट्स/ कार्पेट्स की सफाई | हर दिन |
| 5 | दीवारों/ छतों की सफाई (डस्टिंग) | साप्ताहिक |
| 6 | ग्लास फेसेड्स/ खिड़कियों की सफाई | साप्ताहिक |
| 7 | कूड़ा-कचरा निकालना और हर दिन उसे कार्यालय से बाहर ले जाना। इसमें स्टाफ के डस्टबिन की सफाई भी शामिल है। | हर दिन |

पूरे सफाई / रखरखाव का काम सुबह 09.00 बजे तक पूरा किया जाना चाहिए ।

एजेंसी पूर्ण कालिक कार्मियों को प्रत्येक 2 सेट वर्दी के साथ-साथ सहायक उपकरण ( सुरक्षा गार्ड और ऑफिस बॉय के लिए अलग) प्रति वर्ष प्रदान करेगा।

**4. आवेदन कैसे करें**

 प्रस्ताव इसके साथ संलग्न निर्धारित फॉर्म में प्रस्तुत किए जाएं। प्रस्ताव प्रस्तुत करने की आखिरी तारीख 27 जनवरी, 2015 के 1700 बजे तक है। बैंक को निबंधन व शर्तें जोड़ने/ हटाने/ संशोधित करने तथा किसी अथवा सभी प्रस्तावों को बिना कोई कारण बताए अस्वीकार करने का अधिकार है।

भरे हुए प्रस्ताव सीलबंद लिफाफे में प्रस्तुत किए जाएँ, जिनके ऊपर “सुरक्षा एवं रख-रखाव सेवा प्रदान करने हेतु प्रस्ताव” अंकित होना चाहिए। प्रस्ताव निम्नलिखित को संबोधित होने चाहिए-

**शाखा प्रभारी**

**भारतीय लघु उद्योग विकास बैंक**

**ब्लॉक सं. 1 व 2, प्रथम तल**

**तिरुपुर रेगुलेटेड मार्केट कॉम्प्लेक्स**

**पल्लडम रोड, तिरुपुर- 641604**

***बोलियां खोलने की तारीख एवं समय : सिडबी तिरूपुर कार्यालय में दिनांक 29 जनवरी, 2015 को 11.00 बजे। सभी इच्छुक निविदाकारों उपर्युक्त निर्धारित समय, तारीख और स्थान पर उपस्थित रहे।***

***\*\*\*\*\*\*\****